MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR. 7
privind modificarea Hotărârii Consiliului Local al Municipiului Craiova nr.146/2024 referitoare la aprobarea proiectului “Instalarea de noi capacităţi de producere a energiei electrice produsă din surse regenerabile pentru autoconsum în cadrul unităţilor medicale - Spital Municipal Filantropia-aflate în locaţiile din str.Filantropiei nr.1, str.Nicolae Titulescu nr.40 şi str.Sărari nr.28 ’’ şi a cheltuielilor legate de acesta
Consiliul Local al Municipiului Craiova, convocat de îndată, în şedinţa extraordinară din data de 15.01.2025;

     Având în vedere referatul de aprobare nr.3890/2025, raportul nr.3893/2025 al Direcţiei Elaborare şi Implementare Proiecte și raportul de avizare nr.5257/2025 al Directiei Juridice, Asistenţă de Specialitate şi Contencios Administrativ prin care se propune modificarea Hotărârii Consiliului Local al Municipiului Craiova nr.146/2024 referitoare la aprobarea proiectului “Instalarea de noi capacităţi de producere a energiei electrice produsă din surse regenerabile pentru autoconsum în cadrul unităţilor medicale - Spital Municipal Filantropia-aflate în locaţiile din str.Filantropiei nr.1, str.Nicolae Titulescu nr.40 şi str.Sărari nr.28’’ şi a cheltuielilor legate de acesta și avizele nr.1/2025 al Comisiei I-Buget Finanţe, Studii, Prognoze şi Administrarea domeniului, nr.1/2025 al Comisiei III-Servicii Publice, Liberã Iniţiativã şi Relaţii Internaţionale şi nr.1/2025 al Comisiei V-Juridică, Administraţie Publică şi Drepturi Cetăţeneşti; 

În conformitate cu prevederile Ghidului Solicitantului -  Fondului pentru Modernizare, Programul-cheie 1: Surse regenerabile de energie și stocarea energiei aprobat prin Ordinul Ministerului Energiei  nr. 1431/01.11.2023  cu modificările și completarile ulterioare, art. 44 alin. (1) din Legea nr.273/2006 privind finanțele publice locale, cu modificările și completările ulterioare şi Ordonanței de Urgență a Guvernului nr.60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normativ;

 
 În temeiul art.129, coroborat cu art.139, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare; 
HOTĂRĂŞTE:
  Art.1. Se aprobă modificarea art.2. lit.d din  Hotărârea Consiliului Local al Municipiului Craiova nr.146/2024 referitoare la aprobarea proiectului „Instalarea de noi capacităţi de producere a energiei electrice produsă din surse regenerabile pentru autoconsum în cadrul unităţilor medicale - Spital Municipal Filantropia-aflate în locaţiile din str.Filantropiei nr.1, str.Nicolae Titulescu nr.40 şi str.Sărari nr.28’’ şi va avea urmatorul continut: 
              ,,Indicatorul I.4 – Productia totala de energie electrica din surse regenerabile pentru perioada de referinta (Mwh) – 8.451.00  Mwh;”            
  Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local și Direcţia Elaborare şi Implementare Proiecte vor aduce la îndeplinire prevederile prezentei  hotărâri.

